RO Jurnalul Oficial al Uniunii Europene C 117/3

Comunicare din partea Guvernului francez cu privire la Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, exploatare și extracție a hidrocarburilor (1)

(Aviz privind cererea de autorizație exclusivă de prospectare a hidrocarburilor lichide sau gazoase denumită „Permis de Forcelles”)

(Text cu relevanță pentru SEE)

2009/C 117/03

Prin cererea din data de 3 iulie 2008, societatea Terre, cu sediul social la adresa 14, route de Beaugency, 41220 La Ferté-Saint-Cyr (Franța), a solicitat o autorizație exclusivă, pentru o perioadă de trei ani, de prospectare a hidrocarburilor lichide sau gazoase, denumită „Permis du Forcelles”, pentru o suprafață de aproximativ 20 de kilometri pătrați situată în departamentul Meurthe-et-Moselle.

Perimetrul în care este valabilă această autorizație este delimitat de arcele de meridiane și paralele care unesc succesiv punctele definite în cele ce urmează prin coordonatele lor geografice, meridianul de origine fiind cel al Parisului.

Puncte Longitudine Latitudine A 4,14 grade E 53,85 grade N B 4,20 grade E 53,85 grade N C 4,20 grade E 53,81 grade N D 4,12 grade E 53,81 grade N E 4,12 grade E 53,84 grade N F 4,14 grade E 53,84 grade N

Depunerea cererilor și criteriile de atribuire a drepturilor de exploatare

Solicitanții care au depus cererea inițială și cei care depun cereri concurente trebuie să îndeplinească condițiile stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și drepturile de depozitare subterană (Journal officiel de la République française din 3 iunie 2006).

Societățile interesate pot depune o cerere concurentă în termen de nouăzeci de zile de la data publicării prezentului aviz, în conformitate cu procedurile sintetizate în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11, și stabilite prin Decretul nr. 2006-648 privind drepturile de exploatare minieră și drepturile de depozitare subterană. Cererile concurente se adresează ministrului responsabil cu sectorul minier, la adresa indicată mai jos.

Deciziile privind cererea inițială și cererile concurente se iau în conformitate cu criteriile de atribuire a drepturilor de exploatare minieră, definite la articolul 6 din decretul menționat, până cel târziu la 13 august 2010.

Condiții și cerințe privind desfășurarea activității și încetarea acesteia

Solicitanții sunt invitați să consulte articolele 79 și 79.1 din Codul minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (Journal officiel de la République française din 3 iunie 2006).

Orice informații suplimentare se pot obține de la Ministère de l'écologie, du développement et de l’aménagement durables (Direction générale de l'énergie et du climat, Direction de l’énergie, Bureau exploration et production des hydrocarbures), 41, boulevard Vincent Auriol, 75703 Paris Cedex 13, FRANCE (telefon +33 144972302, fax: +33 153941440).

Actele cu putere de lege și reglementările menționate mai sus pot fi consultate pe site-ul Légifrance:

http://www.legifrance.gouv.fr

(1) JO L 164, 30.6.1994, p. 3.